Microsoft a renunțat la obișnuitele lansări de mari de jocuri video, anunțând că noul și cel mai așteptat titlu, Call of Duty: Black Ops 6, va fi disponibil imediat pentru abonații serviciului său Game Pass, potrivit BBC.
În mod normal, jucătorii erau obligați să plătească sume semnificative de bani pentru a cumpăra jocurile importante la lansare. Abonații nu vor plăti nimic în plus, ceea ce înseamnă că Microsoft va pierde la capitolul vânzări și va paria pe atragerea unui număr mare de clienți ai platformei.
Game Pass și alte servicii rivale permit jucătorilor de pe console și PC să joace sute de jocuri video pentru o taxă lunară. Microsoft a anunțat că Game Pass avea 34 de milioane de abonați în februarie 2024.
(sursa: Mediafax)